**სვიატოსლავ მიხაილიუკი** (უკრ. Святосла́в Михайлю́к, [swjɐtoˈslɑu̯ mɪxɐjˈlʲuk]; დ. 10 ივნისი, 1997, ჩერკასი) — უკრაინელი კალათბურთელი, რომელიც ამჟამად თამაშობს ნაციონალური საკალათბურთო ასოციაციის (NBA) ოკლაჰომა-სიტი თანდერში. ის 47-ე ნომრად აირჩია ლოს-ანჯელეს ლეიკერსმა 2018 წლის NBA-სი დრაფტზე.

მიხაილიუკი თამაშობდა კალათბურთს კოლეჯში, კანზას ჯეიჰოკსში. კანზასში თამაშამდე ის თამაშობდა ჩერკავსკი მავპიში, უკრაინის საკალათბურთო სუპერლიგაში, 2012 - 2014 წლებში. სვიატოსლავი იყო უკრაინის ეროვნული საკალათბურთო ნაკრების წევრი 2014 წლის ფიბა-ს მსოფლიო ჩემპიონატზე.

ადრეული ცხოვრება
----------------

მიხაილიუკი დაიბადა 1997 წლის 10 ივნისს, ჩერკასში, უკრაინა. დედამისი, ინნა, საშუალო სკოლის ბიოლოგიის მასწავლებელი, ხოლო მამა, იური კოლეჯის ისტორიის პროფესორია. საშუალო სკოლა მან ჩერკასის პირველ საქალაქო გიმნაზიაში დაასრულა.

სვიატოსლავი თინეიჯერობის ასაკში თამაშობდა ადგილობრივ კლუბში, თუმცა მას სურდა შეერთებულ შტატებში, კოლეჯში წასვლა, რათა მეტად განვითარებულიყო.

კოლეჯი
------

მიხაილიუკმა მიიღო შემოთავაზებები ვირჯინიის, აიოვას, ორეგონისა და კანზასის კოლეჯებიდან. 2014 წლის 21 მაისს მიხაილიუკმა არჩევანი ჯანზასის კოლეჯზე შეაჩერა და აქ 2014-2015 წლების სეზონში თამაშობდა. პირველკურსელთა სეზონში მან თამაში თავიდანვე დაიწყო შვიდი მატჩიდან ხუთში და საშუალოდ ითამაშა 21,3 წუთი, თუმცა მისი სათამაშო დრო დროთა განმავლობაში შემცირდა. მან 2014 წელს 30 ნოემბერს მიჩიგან-სტეიტთან ორლანდოს კლასიკური ჩემპიონატის მატჩში 32 წუთი ითამაშა და 11 ქულა დააგროვა. ის დიდი 12 კონფერენციის ისტორიაში პირველი 17 წლის მოთამაშე გახდა.

2015-2016 წლების სეზონში, მეორეკურსელმა სვიატოსლავმა 35 მატჩში საშუალოდ 5,4 ქულა, 1,3 მოხსნა და 0,9 შედეგიანი გადაცემა მიითვალა, ხოლო მისი სამქულიანების ეფექტიანობა 40.2% იყო. 2015 წლის 23 ნოემბერს მიხაილიუკმა 18 ქულა დააგროვა ჩამინადეს კოლეჯის წინააღმდეგ გამართულ მატჩში.

2017 წლის 17 ნოემბერს, მიხაილიუკმა ერთ თამაშში კარიერის უმაღლესი, 27 ქულა მოიპოვა. სან-დიეგო სტეიტის წინააღმდეგ მატჩში.

პროფესიონალური კარიერა
----------------------

### ჩერკასკი მავპი

კანზასში თამაშამდე, მიხაილიუკი პროფესიონალურად თამაშობდა ჩერკასკი მავპიში, მისი მშობლიური ქალაქის გუნდში, უკრაინის საკალათბურთო სუპერლიგაში 2012 წლიდან 2014 წლამდე.

### ლოს-ანჯელეს ლეიკერსი (2018–2019)

2018 წლის 21 ივნისს, ლოს-ანჯელეს ლეიკერსმა მიხაილიუკი NBA- ის 2018 წლის დრაფტზე 47-ე ნომრად აირჩია. 10 ივლისს მან ლეიკერსთან ხელი მოაწერა სამწლიან ხელშეკრულებას..

### დეტროიტ პისტონსი (2019-2021)

2019 წლის 6 თებერვალს, მიხაილიუკი გადავიდა დეტროიტ პისტონსში, რა დროსაც ის რეგიბულოკში გაიცვალა.

### ოკლაჰომა-სიტი თანდერი (2021-)

2021 წლის 13 მარტს ჰამიდოუ დიალოს სანაცვლოდ მიხაილიუკი ოკლაჰომა-სიტი თანდერში გადავიდა.

ეროვნული ნაკრები
----------------

### უკრაინის ახალგაზრდული ნაკრები

2013 წლის ზაფხულში მიხაილიუკმა უკრაინის 16-წლამდელთა ახალგაზრდულ ნაკრებთან ერთად ითამაშა ფიბას 2013 წლის ევროპის 16-წლამდელთა ჩემპიონატზე. მან ჩემპიონატზრ გამორჩეულად იასპარეზა და ყველა თამაშში საშუალოდ 25.2 ქულა, 8.0 მოხსნა და 3.4 შედეგიანი გადაცემა მიითვალა.

მიხაილიუკმა ასევე ითამაშა უკრაინის 20-წლამდელთა ახალგაზრდულ ნაკრებში, რომელიც, თავის მხრივ, ჰელსინკში გამართულ 2016 წლის ფიბას ევროპის 20-წლამდელთა ჩემპიონატზე ასპარეზობდა. ტურნირის განმავლობაში, სვიატოსლავმა უკრაინის ნაკრებს თამაშში საშუალოდ 14,9 ქულა მოუტანა. მან სროლების 36,8% გამოიყენა შედეგიანად. მან თითოეულ თამაშში საშუალოდ ასევე მოაგროვა 5.6 მოხსნა, 2.7 შედეგიანი გადაცემა და მეტოქეს ბურთი საშუალოდ 2.1-ჯერ მოპარა.

მან კვლავ ითამაშა უკრაინის 20-წლამდელთა ნაკრებში 2017 წლის ფიბას ევროპის 20-წლამდელთა ჩემპიონატზე, სადაც იყო ტურნირის წამყვანი ბომბარდირი და თამაშში საშუალოდ 20,4 ქულას აგროვებდა.

### უკრაინის ეროვნული ნაკრები

სვიატოსლავ მიხაილიუკმა უკრაინის ეროვნული საკალათბურთო ნაკრებში ფიბას 2014 წლის მსოფლიო ჩემპიონატზე ითამაშა, ესპანეთში, 30 აგვისტოდან 14 სექტემბრამდე.

რესურსები ინტერნეტში
--------------------

* სპორტსმენის კარიერა საიტზე NBA.com (ინგლისური)

* Basketball-Reference.com (ინგლისური)
* გამორჩეული მომენტები - 2013 ფიბას ევროპის ჩემპიონატი U16 YouTube-ზე

სქოლიო
------

1. 1 2  Dodd, Rustin. Ukrainian teenager Sviatoslav Mykhailiuk signs to play for KU basketball team დაარქივებული 2014-05-25 საიტზე Wayback Machine. , *Kansas City Star*, May 22, 2014.
2. ↑  Ukrainian wing Mykhailiuk chooses KU, *Lawrence Journal-World*, May 21, 2014
3. 1 2 3  „10 Sviatoslav Mykhailiuk". *KU Athletics Department*. Lawrence, Kansas. ციტირების თარიღი: April 14, 2016.
4. 1 2 3  Saat, James (February 18, 2015). „The American Dream". *Rock Chalk Weekly*. **1** (24). Lawrence, Kansas: Kansas Athletics, Inc. დაარქივებულია ორიგინალიდან — თებერვალი 18, 2015. ციტირების თარიღი: February 18, 2015.
5. ↑  Kansas adds Ukrainian star Sviatoslav Mykhailiuk. *CBS.com*.  დაარქივებულია ორიგინალიდან — 2016-03-04. ციტირების თარიღი: 2021-05-23.
6. ↑  Bedore, Gary (April 12, 2016). „Mykhailiuk reveals on Twitter he's coming back for junior season". *Lawrence Journal-World*. Lawrence, Kansas. ციტირების თარიღი: April 14, 2016.
7. ↑  Chasen, Scott.  (November 17, 2017) Svi Mykhailiuk catches fire, sparks blowout win over South Dakota State. *KUsports.com*. ციტირების თარიღი: November 19, 2017
8. ↑  Ramirez, Joey. Lakers Select Sviatoslav Mykhailiuk With Draft's 47th Pick (June 21, 2018). ციტირების თარიღი: July 18, 2018
9. ↑  Lakers Sign Sviatoslav Mykhailiuk en (July 10, 2018). ციტირების თარიღი: July 10, 2018
10. ↑  Charania, Shams. Sources: Svi Mykhailiuk finalizing 3-year, $4.6M deal with Lakers (July 10, 2018). ციტირების თარიღი: July 18, 2018
11. ↑  Detroit Pistons Acquire Sviatoslav Mykhailiuk. NBA.com (February 6, 2019). ციტირების თარიღი: February 6, 2019
12. ↑  Thunder Acquire Sviatoslav Mykhailiuk. NBA.com (March 13, 2021). ციტირების თარიღი: March 13, 2021
13. ↑  fiba.com 2013 U16 All-Tournament Team დაარქივებული 2016-08-20 საიტზე Wayback Machine.
14. ↑  fiba.com Sviatoslav Mykhailiuk 2013 U16 stats დაარქივებული 2014-12-29 საიტზე Wayback Machine.
15. ↑  Bedore, Gary (July 17, 2016). „Mykhailiuk unloads for 14 in U-20 tourney". *Lawrence Journal-World*. Lawrence, Kansas. ციტირების თარიღი: July 18, 2016.
16. ↑  „Junior Male Team (U20)". *Ukrainian Basketball Federation* (უკრაინული). Kiev, Ukraine. ციტირების თარიღი: July 18, 2016.
17. ↑  „Game Story". *FIBA*. Mies, Switzerland. July 17, 2016. დაარქივებულია ორიგინალიდან — ნოემბერი 7, 2016. ციტირების თარიღი: July 18, 2016.
18. 1 2 3  Bedore, Gary (July 25, 2016). „Mykhailiuk scores 21 in final loss". *Lawrence Journal-World*. Lawrence, Kansas. ციტირების თარიღი: July 25, 2016.
19. ↑  Bedore, Gary (August 25, 2014). „Chillin' out: 'Svi' excused from Challenge". *Lawrence Journal-World*. Lawrence, Kansas: The World Company. ციტირების თარიღი: August 25, 2014.